[{"text_idx": "#000013", "text": "UPRIGHT partzuergoak bere hirugarren osoko biltzarra egin du"}, {"text_idx": "#000015", "text": "Trondheimen (Norvegia), NTNUren egoitzan, egin da UPRIGHT proiektu europarraren hirugarren batzar nagusia. NTNU Partzuergoaren zazpi bazkideetako bat da. Ekainaren 25ean eta 26an, orain arte burututako zereginak eta izandako gertaera garrantzitsuak laburbildu dira, baita hurrengo urratsak adostu ere, proiektua aurrera doala ziurtatzeko."}, {"text_idx": "#000017", "text": "UPRIGHT partzuergoan dauden osasun mentalean adituek erresilientzia-programa bat diseinatu dute, eta haren bertsio pilotua garatzeko aukeratu diren Europako bost lurraldeetan (Euskadi, Trento \u2014Italia\u2014, Silesia Beherea \u2014Polonia\u2014, Danimarka eta Reykjavik aldea \u2014Islandia\u2014) balidatu da. UPRIGHT esku-hartzeari esker, gazteen konfiantza pertsonala eta funtzio kognitiboa indartzen dira, eta hainbat gaitasunetan ahalduntzen (besteak beste, aurre-egite, eraginkortasun eta ikaskuntza soziala eta emozionala), baita mindfulness delakoa garatzen laguntzen ere. . Prestakuntza-programa familiengana eta ikastetxe eta eskola-komunitate osoarengana zabaltzen da, ongizate mentala eragiteko edo hobetzeko."}, {"text_idx": "#000018", "text": "Kronikgunek, proiektuaren Europako koordinatzaile gisa, eman dio hasiera bilerari, eta proiektuaren lehenengo 18 hilabeteetan egindako lana berrikusi du. Era berean, ebaluazio-taldeak (Kronikgune eta Osakidetza buruan) programaren eraginkortasunari buruzko emaitza basalak aurkeztu ditu, ikastetxeetan esku hartu aurretik."}, {"text_idx": "#000020", "text": "Nabarmentzekoa da ekainaren 25ean ekitaldi zientifiko bat antolatu dela BOOST proiektu europarraren koordinatzaileekin. Bi proiektuak aurkezteaz gain, galde-erantzunen saio bat ere izan da. Bileran, H2020 programak finantzatutako bi proiektuen artean etorkizunean zer sinergia egon daitezkeen zehaztu da."}, {"text_idx": "#000022", "text": "Para compartir esta historia, elija cualquier plataforma"}]